CELEX: 62010TA0009
Language: lv
Date: 2013-02-21 00:00:00
Title: Lieta T-9/10: Vispārējās tiesas 2013. gada 21. februāra spriedums — Evropaïki Dynamiki /Komisija (Pakalpojumu publiskā iepirkuma līgumi — Uzaicinājuma iesniegt piedāvājumu procedūra — Ārējo pakalpojumu sniegšana saistībā ar elektroniskās publicēšanas nodrošināšanu — Pretendenta piedāvājuma noraidījums — Līguma slēgšanas tiesību piešķiršana citam pretendentam — Atlases un piešķiršanas kritēriji — Pienākums norādīt pamatojumu — Acīmredzama kļūda novērtējumā)

13.4.2013   
            
            
               LV
            
            
               Eiropas Savienības Oficiālais Vēstnesis
            
            
               C 108/20
            
         Vispārējās tiesas 2013. gada 21. februāra spriedums — Evropaïki Dynamiki/Komisija
   (Lieta T-9/10) (1)
   
   (Pakalpojumu publiskā iepirkuma līgumi - Uzaicinājuma iesniegt piedāvājumu procedūra - Ārējo pakalpojumu sniegšana saistībā ar elektroniskās publicēšanas nodrošināšanu - Pretendenta piedāvājuma noraidījums - Līguma slēgšanas tiesību piešķiršana citam pretendentam - Atlases un piešķiršanas kritēriji - Pienākums norādīt pamatojumu - Acīmredzama kļūda novērtējumā)
   2013/C 108/53
   Tiesvedības valoda — angļu
   
      Lietas dalībnieki
   
   
      Prasītāja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atēnas, Grieķija) (pārstāvji — N. Korogiannakis un M. Dermitzakis, advokāti)
   
      Atbildētāja: Eiropas Komisija (pārstāvji — sākotnēji E. Manhaeve un N. Bambara, kuriem palīdzēja sākotnēji E. Petritsi, advokāte, pēc tam — E. Petritsi un O. Graber-Soudry, solicitor, vēlāk — E. Manhaeve, kuram palīdz O. Graber-Soudry)
   
      Priekšmets
   
   Pirmkārt, prasība atcelt Eiropas Savienības Oficiālo publikāciju biroja 2009. gada 29. oktobra lēmumu tiktāl, ciktāl ar to ir noraidīts prasītājas iesniegtais piedāvājums uzaicinājuma iesniegt piedāvājumu procedūrā AO 10224 par elektroniskās publicēšanas nodrošināšanu (OV 2009/S 109-156511) attiecībā uz 2. daļu ar nosaukumu “Elektroniskā publicēšana uz Microsoft SharePoint Server bāzes” un it īpaši ir piešķirtas līguma slēgšanas tiesības veiksmīgajiem pretendentiem, kā arī ir piešķirtas divu līgumu slēgšanas tiesības attiecībā uz 3. daļu ar nosaukumu “Elektroniskā publicēšana uz atvērtā pirmkoda platformas bāzes” uzņēmumam, kas ir divu dažādu uzņēmumu apvienību biedrs, un, otrkārt, pamatojoties uz LESD 268. un 340. pantu iesniegtā prasība par zaudējumu atlīdzību
   
      Rezolutīvā daļa:
   
   
               1)
            
            
               prasību noraidīt;
            
         
               2)
            
            
               Evropaïki Dynamiki — Proigmena Systimata Tilepikoinonion Pliroforikis kai Tilematikis AE sedz savus un atlīdzina Eiropas Komisijas tiesāšanās izdevumus.
            
         
      (1)  OV C 80, 27.3.2010.